
	[bookmark: nev]BOTH NIKOLETT
bnikolett96@gmail.com
Közlekedésmérnöki
MSc, 4. félév
Széchenyi István Egyetem
Építész-, Építő- és Közlekedésmérnöki Kar 
	
[bookmark: _GoBack]






Témavezető:
	Dr. Henézi Diána Sarolta
egyetemi adjunktus, SZE ÉÉKK




A B kategóriás kezdő és fiatal gépjárművezetők közlekedési ismereteinek, ismeretszintjének összefüggése a közúti személyi sérüléses balesetszámok alakulásával

Dolgozatom fő témája a fiatal gépjárművezetők (17-29 évesek) közlekedési ismereteinek és az általuk okozott balesetek lehetséges összefüggéseinek vizsgálata. Az elemzést a 2010 és 2020 között bekövetkezett, az említett korosztály által személygépjárművel okozott személysérüléses balesetek és a kategóriás képzés elméleti vizsgaeredményei alapján készítettem. A vizsgálat elsősorban a tudásbeli hiányosságokból eredő, illetve az emberi tényezőhöz köthető balesetekre összpontosít, feltárja a leggyakrabban elrontott elméleti vizsgakérdések és a leggyakoribb balesettípusok közötti lehetséges összefüggéseket, valamint javaslatot tesz a problémát javító intézkedésekre. A fiatalok baleseti okait kutatva egyértelműen kirajzolódott, hogy esetükben a legtöbb baleset a sebesség nem megfelelő megválasztása miatt történik. Dolgozatomban megvizsgálom, hogy ez a szabályismeret hiányához köthető vagy attitűdbeli probléma. A dolgozat kitér a baleseti veszteségértékekre is, hiszen a téma korántsem elhanyagolható célja, hogy megoldási javaslatokat találjon a személysérüléses balesetek csökkentésére, rávilágítson a balesetek, különösen a fiatalok baleseteinek nemzetgazdasági jelentőségére.
Az adott korcsoport közlekedési ismereteinek vizsgálatára a vizsgáztatási adatok elemzésén kívül primer kutatást is végeztem, önbevalláson alapuló online kérdőíves felmérés formájában. 



